
PËR FILLIMIN E PROCEDURAVE PËR PËRCAKTIMIN E TARIFËS SË  ENERGJISË ELEKTRIKE PËR FURNIZUESIN PUBLIK ME SHUMICË  PËR VITIN 2010

Në mbështetje të neneve 9 dhe 26 të ligjit nr.9072, datë 22.5.2003 “Për sektorin e energjisë elektrike”, të ndryshuar, neneve  20, 21 të rregullave të praktikës dhe procedurave të ERE-s, miratuar me vendimin e Bordit të Komisionerëve të ERE-s nr.21, datë 18.3.2009, vendimit nr.78, datë 26.6.2008 “Për miratimin e metodologjisë së llogaritjes së tarifës për furnizuesin publik me shumicë të energjisë elektrike”, Bordi i Komisionerëve të Entit Rregullator të Energjisë (ERE), në mbledhjen e tij të datës 12.10.2009, pasi shqyrtoi aplikimin e KESH sh.a për përcaktimin e tarifës së energjisë elektrike për furnizuesin publik me shumicë,

VENDOSI:

1. Fillimin e procedurave për përcaktimin e çmimeve  të energjisë elektrike për aktivitetin e furnizimit publik me shumicë për vitin 2010.
2. Ngarkohet Drejtoria Juridike dhe e Mbrojtjes së Konsumatorit për njoftimin e KESH sh.a.
Ky vendim hyn në fuqi menjëherë.
Ky vendim botohet në Fletoren Zyrtare.

Kryetari i ERE-s
Bujar Nepravishta
